Õnne poeg

"Õnne poeg" (norra keeles "Lykkens sønn") on Norra kirjaniku Herbjørg Wassmo Dina-triloogia 1992. aastal ilmunud teine raamat (esimene  oli "Dina raamat").

Siin jätkub Dina perekonna ja armastuse lugu, mis on kirjutatud äärmiselt poeetilises keeles ning kaasakiskuvalt. Teose peategelaseks tõuseb Dina poeg Benjamin. Romaani üheks pealiiniks on ema ja poja kummaliselt tõmbuvad-tõukuvad suhted, Benjamini pidevad emaotsingud ning nende üürikesed kohtumised. Peale Dina on meditsiinitudengist Benjamini elus oluline roll veel mitmetel naistel – tema tütre emal Karnal, kes sünnitusel sureb, parima sõbra kihlatul Annal, kellest lõpuks tema naine saab, samuti lapsepõlvekiindumusel Hannal, kellest noormees kuidagi loobuda ei suuda.

Norra romaanid
1992. aasta kirjandusteosed